PMIndiaData/PMIndiaSum huggingface dataset:
প্রধান মন্ত্রী অমসুং নিংথৌ লৈবাক বহরেনগী নিংথৌগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি নিংথৌ লৈবাক বহরেনগী নিংথৌ হমাদ বিন ইসা অল খালিফাগা লোইননা তেলিফোন্দা ৱারী শানখ্রে। লুচিংবা অনিমক্না লোজিস্তিক্স চেন অমসুং ফাইনান্সিয়েল মার্কেৎ য়াওনা হৌজিক চত্থরিবা কোবিদ-১৯ হেল্থ ক্রাইসিস অমসুং মসিগী ওইরক্লিবা ফিভমশিংদা খন্ন-নৈনখি। নিংথৌনা প্রধান মন্ত্রীগী মফমদা হৌজিক ওইরিবা হেল্থ ক্রাইসিস অসিগী মনুংদা বহরেনদা লৈরিবা চাউখ্রবা ইন্দিয়ন কম্ম্যুনিতীগী য়াইফনবগীদমক মহাক মশামক্না পুক্নিং চংবগী ৱাফম থাজবা পীখি। বহরেনগী ওথোরিতীশিংনা মতম পুম্নমক্তা ইন্দিয়ন দাইস্পোরাশিংবু য়েংশিনবীরিবা অমসুং ইকায় খুম্নবীরিবা অদুগীদমক প্রধান মন্ত্রীনা থমোয় শেংনা থাগৎপা ফোংদোকখি। লুচিংবশিংনা ৱাফম অসিদা য়ানবা পুরকখি মদুদি মখোয়গী ওফিসিয়েলশিংনা চাং নাইনা পাউ ফাওনগনি অমদি কোবিদ-১৯গী শিংনরকপশিং থেংননবগীদমক অমনা অমদা পীবা য়াবা তেংবাং পুম্নমক পীনগনি। প্রধান মন্ত্রীনা নিংথৌগী মফমদা ফোংদোকখি মদুদি ভারতনা বহরেনবু মসিগী মখাতাবা য়ুমলোন্নবগী মরুওইবা শরুক অমগুম লৌরি। প্রধান মন্ত্রীনা মমাং চহিদা মহাক্কী নিংথৌ লৈবাক্কীম খোংচৎ অদু নৌহৌনা নীংশিংখি।
পি.এম.না এক্তর শ্রী ঘনশ্যাম নায়ক অমসুং শ্রী অর্বিন ত্রিবেদী লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা এক্তর শ্রী ঘনশ্যাম নায়ক অমসুং শ্রী অর্বিন ত্রিবেদী লৈখিদবদা থম্মোয় শোক্না অৱাবা ফোংদোকখ্রে। ত্বীতকী পরিং অমদা, প্রধান মন্ত্রীনা হায়খি; “হৌখিবা নুমিৎ খরনি অসিদা, মখোয়গী থবকশিংনা মীওই কয়া অমগী পুক্নিং শুমহৎখ্রবা য়াম্না তেলেন্ত লৈরবা এক্তর অনি ঐখোয়গী মরক্তগী মাংজখ্রে। শ্রী ঘনশ্যাম নায়কপু মহাক্না শক্লোন কয়াগী শক্তমশিং লাংখিবা, খ্বায়দগী মমিং লৈরবা মীয়াম্না খঙনরবা শো ‘তারক মেহতা কা উল্তা চশমা’বু নিংশিংনদুনা লৈহৌরগনি। মহাক অসি হেন্না থোইনা থৌজাল লৈবা অমসুং নোল্লুকপা মীওই অমসুনি। অমত্তা ঙাইরবা এক্তর অমখক্তা নত্তনা মীয়াম প্রজাগীদমক থৱাই য়াওজবা শ্রী অর্বিন ত্রিবেদীবুসু ঐখোয়গী মরক্তগী মাংজখ্রে। ভারতকী মীরোলশিংনা, মহাকপু মহাক্না রামায়ন তি.ভি. সেরিয়েলদা মহাক্না তৌখিবা থবকশিংগীদমক নিংশিংদুনা লৈহৌরগনি। এক্তর অনিগী ইমুংশিং অমসুং পামজবা কয়াগীদমক অৱাবা ফোংদোকচরি। ওম শান্তি”।
প্রধান মন্ত্রীনা লাইরিক “তাইমলেস লক্ষ্মন”  ফোঙখ্রে

মমিং লৈরবা কার্তুন য়েকপা আর কে লক্ষ্মনদা য়ুমফম ওইবা কোফি তেবল বুক “তাইমলেস লক্ষ্মন” ঙসি প্রধান মন্ত্রী নরেন্দ্র মোদীনা ফোঙখ্রে । থৌরম অদুদা ৱা ঙাংবদা , মহাক্না হায়খি মসিগী লোইবা নাইদ্রবা খোঙচৎ অসিগী শরুক অমা ওইবদা মহাক হরাওই । লক্ষ্মনগী য়াম্লবা মমল য়াম্লবা পোৎথোকশিং অসিগুম্বা মওংদা ফংহনবা অসিদা মহাক্না হরাওবা ফোংদোকখি । মহাক্না হায়খি, চহি কয়াগী লক্ষ্মনগী পোৎথোকশিং নৈনবা অসি মতম অদুগী খুন্নাইগী অমসুং শেন-থুমগী মরমদা খঙবা ঙমহল্লি । প্রধান মন্ত্রীনা হায়খি, মসিগী থবক অসি লক্ষ্মন খক্তগী নত্তে, নৎত্রগা মহাক নিংশিংবা নত্তে, মীওই ক্রোর কয়াগী পুন্সিদা লক্ষ্মনগী শরুক মচেৎ অমা হাপচিনবনি । প্রধান মন্ত্রীনা হায়খি, লক্ষ্মনগী মীচম অসি শিবা নাইদবনি অমসুং ভারত শীন থুংবনি । ভারতমচা খুদিংমক্না , অমসুং মীরোল খুদিংমক্না মহাক মশক খঙই । মীচমশিংদা হেন্না মীৎয়েং চংনবা মতৌ করম্না পদ্মা এৱার্দশিং পীনবা খনবগী থৌরাং পায়খৎপগে হায়বদু প্রধান মন্ত্রীনা পনখি ।
প্রধান মন্ত্রী গুজরাতকী জামনগরদা চৎখ্রে

প্রধান মন্ত্রী শ্রী নরেন্দ্র মোদীনা ঙসি গুজরাতকী জামনগরদা বানদ্রা-জামনগর হমসফর এক্সপ্রেস লমথাখ্রে। মহাক্না গুরু গোবিন্দ সিংহ হোস্পিতালগী ফমুং ৭৫০ লৈবা অনৌবা বিল্দিং লৈবাক মীয়ামদা কত্থোকখ্রে অমদি এস.এ.য়ু.এন.আই. প্রোজেক্ত কয়া অমা মায়খুম হাংদোকখ্রে। মহাক্না জামনগরদা আজি-৩দগী খিজাদিয়া ফাওবগী কিলোমীতর ৫১ শাংবা পাইপলাইন য়াওনা অতোপ্পা চাউখৎ থৌরাংগী প্রোজেক্ত কয়া অমসু হৌদোকখি। মীওই কয়া তিনখিবা মীফম অমদা ৱা ঙাংলদুনা প্রধান মন্ত্রীনা হৌখিবা চহী তরা কুন অসিদা ঈশিংগী অৱাবা মায়োক্নরিবা অদু কোকহন্নবা গুজরাত সরকারনা কন্না হোৎনরিবশিং অদুগী মতাংদা ফোংদোকখি। মসিগা মরী লৈননা গুজরাত্তা ‘তেঙ্কর রাজ’ চৎনহন্দনবা মহাক্না পুক্নীংদা লেপখিবগী মতাংদা অমদি মতৌ করম্না সর্দার সরোবর দাম্না গুজরাতকী মীয়ামগী অৱাবা কোকহনখিবগে হায়বদু পনখি। মহাক্না মীয়ামগী মফমদা ঈশিংগী ইরিক খুদিংমকপু হৌজিক্কী অমদি তুংগী চারোল-শুরোলগী কান্ননবগীদমক য়োক্তুনা থম্নবা আপিল তৌখি। গুজরাত্তা হকশেলগী লমদা অওনবা পুরক্লিবা অদু তরাম্না ওক্লদুনা প্রধান মন্ত্রীনা হায়খি মদুদি হৌখিবা চহী খরা অসিদা গুজরাত্তা শেমগৎ শাগৎলক্লিবা হোস্পিতালশিং অসিনা লাইরবশিংদা চাউনা কান্নহল্লগনি। কেন্দ্র সরকারনা পায়খৎলিবা আয়ুশ্মান ভারত স্কিম্না লায়রবশিংদা পুবা থাংবা ঙম্বা অমদি মগুন লৈবা হেল্থকেয়র ফংহল্লগনি হায়না মহাক্না ফোংদোকখি। লৈবাক অসিনা মায়োক্নরিবশিং অসি কোকহন্নবা মরু ওইবা অমসুং মতম শাংনা চৎনগদবা খোংথাংশিং দরকার ওই হায়না প্রধান মন্ত্রীনা ফোংদোকখি। মসিগা মরী লৈননা মহাক্না কেন্দ্র সরকারনা হৌদোক্লিবা মতম শাংনা চৎনহন্নবা মীৎয়েং থম্লিবা স্কিমশিংগী মতাংদা ঙাংখি। প্রধান মন্ত্রী-কিসান স্কিম অসি লৌমীশিংগী য়াইফনবগীদমক মতম শাংনা চৎনগদবা অমদি চাউখ্রবা প্লান অমনি হায়না মহাক্না ফোংদোকখি। এম.এস.এম.ই. সেক্তরদা ইনোৎ পীনবা কেন্দ্র সরকারনা হোৎনরিবা অদুগী মতাংদা ঙাংলদুনা প্রধান মন্ত্রীনা হায়খি মদুদি ক্রেদিৎ অমসুং পিপল-ফ্রেন্দলী জি.এস.তি. অরাইবা মওংদা ফংহনবনা নহারোলশিংদা চাউনা কান্নবা ফংহল্লগনি। সরকারনা পায়খৎলিবা অনৌবা খোংথাংশিংনা ইজ ওফ বিজিনেস রেঙ্কিং হেঙ্গৎহল্লে হায়না মহাক্না ফোংদোকখি। আর্ম ফোর্সেসনা পাংথোক্লিবশিং অদু থাগৎপা ফোংদোক্লদুনা লৈবাক মীয়াম্না ঐখোয়গী লান্মীশিংগীদমক চাউথোকচরি হায়না প্রধান মন্ত্রীনা ফোংদোকখি। তেরোরিজমগী অকিবশিং লৈহল্লরোইদবনি হায়না মহাক্না ফোংদোকখি।
প্রধান মন্ত্রীনা শিবগিরী মুত্তগী হান্নগী মকোকথোংবা স্বামী প্রকাশানন্দা জীনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা, শিবগিরী মুত্তগী হান্নগী মকোকথোংবা স্বামী প্রকাশানন্দা জীনা লৈখিদবদা থম্মোয় শোক্না অৱাবা ফোংদোকখ্রে। ত্বী অমদা, প্রধান মন্ত্রীনা হায়, “স্বামী প্রকাশানন্দা জী লৌশিং অমসুং লাইনিং-লাইশোনগী মঙাল অমনি। মহাক্কী মশাগী ওইজবা থিদনা তৌখিবা থবকশিংনা লাইরবদগী লাইরবদা শক্তি পীখি। মহাক্না শ্রী নরায়ন গুরুগী থাক ৱাংলবা ৱাখল্লোনশিং মীয়ামদা খঙহন্নবা হোৎনবদা লুচিংখি। মহাক্না লৈখিদবা অসি নুঙাইতবা অমনি। ওম শান্তি।
ওক্তোবর ১৯দা প্রধান মন্ত্রী মহারাস্ত্রাগী শির্দীদা চৎকনি

২০১৮গী ওক্তোবর ১৯দা প্রধান মন্ত্রী নরেন্দ্র মোদী মহারাস্ত্রাগী শির্দীদা চৎকনি । শ্রী সাইবাবা সংস্থান ত্রস্তনা পায়খৎকদবা তোঙান-তোঙানবা চাউখৎ-থৌরাংগী থবকশিংগী উরেপ-উয়ুং তম্নবা প্রধান মন্ত্রীনা প্লেগ মাইখুম হাংদোক্কনি । শ্রী সাইবাবা সামাধীগী চহি ১০০সুবা থৌরমগী শরুক অমা ওইনা মহাক্না সিলভরগী কোইন অমা ফোঙগনি । মীয়ামগী থৌরম অমদা, প্রধান মন্ত্রী অৱাস য়োজনা-গ্রামীন(পি এম এ ৱাই-জি)গী মখাদা মহারাস্ত্রাগী কান্নবা ফংলবশিংদা প্রধান মন্ত্রীনা শো শীন্নগনি। মহাক্না মীয়ামদা ৱা ঙাংগনি । প্রধান মন্ত্রীনা শ্রী সাইবাবা সামাধী কমপ্লেক্সসু য়েংগনি ।
প্রধান মন্ত্রীনা অহমদাবাদতা শাবা লোইদ্রিবা দলন অমদা থোকখিবা খুদোংথীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা অহমদাবাদতা শাবা লোইদ্রিবা দলন অমদা থোকখিবা খুদোংথীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে। শ্রী মোদীনা হায়খি অৱাবা তারবশিংদা মফম অদুগী লৈঙাক্না পাংবা য়াবা মতেং পুম্নমক পীরি। প্রধান মন্ত্রীগী লোইশঙনা ত্বিত তৌখি; “অহমদাবাদকী শাবা লোইশিন্দ্রিবা দলনা অমদা থোখিবা খুদোংথীবা থৌদোক অদু থমোয় শোক্নীংঙাই ওই। খুদোংথঈবা থৌদোক অদুদা অৱাবা তাখ্রবা ইমুং-মনুংগী মীওইশিংদা অৱাবা ফোঙদোকচরি। অশোক-অপন নংখ্রবশিং অথুবদা ফগৎলক্নবা ঐহাক্না থৌনিজরি। অৱাবা তারবশিংদা মফম অদুগী লৈঙাক্না পাংবা য়াবা মতেং পুম্নমক পীরি: পি.এম.”
লৈবাক শিনবা থুংবগী মফম ১০০দা কিসান দ্রোন্না থবক পাংথোকপা উবদা নুংঙাইবা ফাওই হায়না প্রধান মন্ত্রীনা ফোংদোকখ্রে

লৈবাক শিনবা থুংবগী মফম ১০০দা কিসান দ্রোন্না থবক পাংথোকপা উবদা নুংঙাইবা ফাওই হায়না প্রধান মন্ত্রী, শ্রী নরেন্দ্র মোদী ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “লৈবাক শিনবা থুংবগী মফম ১০০দা কিসান দ্রোন্না থবক পাংথোকপা উবদা নুংঙাইবা ফাওই। মসিদি @garuda_india হায়রিবা মতিক লৈবা স্তার্ত-অপ অসিনা পাংথোকপা শীংথানীংঙাই ওইরবা থৌওং অমনি। অনৌবা থৌওং ওইরিবা তেক্নোলোজীনা ঐখোয়গী লৌমীশিংগী মপাঙ্গল হাপ্লগনি অমসুং লৌউ-শিংউবু হেন্না শেন্দোং লৈহল্লগনি”।
পি.এম.না শিবশাহীর বাবাসাহেব পুরন্দরেনা লৈখিদবদা অৱাবা ফোঙদোকখ্রে

প্রধান মন্ত্রী, নরেন্দ্র মোদীনা অইবা, হিস্তোরিয়ন অমসুং থিএতরগী মশক নাইবা মীশক অমা ওইরিবা শিবশাহীর বাবাসাহেব পুরন্দরেনা লৈখিদবদা নুংঙাইতবা ফোঙদোকখ্রে। মহাক্না শিবশাহীর বাবাসাহেব পুরন্দরেনা হৌরক্লিবা মীরোনশিংবু ছত্রপতি শিবাজী মহারাজকা শম্নহন্নবা হোৎনবদা লৌরম্বা থৌদাং অদু নীংশিংখি। শ্রী মোদীনা থা খরগী মমাংদা মহাক্কী চহি চামা শুবগী থৌরমদা মহাক্না থমখিবা ৱারোল অদুসু পোস্ত তৌখি। মথং-মথং ত্বিত তৌরদুনা প্রধান মন্ত্রীনা হায়খি: “ঐহাক্না ৱাহৈনা ফোঙদোকপা ঙমদনা অদুক্কী মতিক নুংঙাইতবা পোকই। শিবশাহীর বাবাসাহেব পুরন্দরেনা লৈখিদবা অসিনা হিস্তরী অমসুং কলচরগী লমদা অচৌবা অহোংবা অমা লৈহৌরগনি। মহাক্না মরম ওইদুনা হৌরক্লিবা মীরোনশিং অসিনা মখা তানা ছত্রপতি শিবাজী মহারাজকা মরী থম্বা ঙমহল্লগনি। মহাক্না তৌরম্বা থবকশিং অদু নীংশিংদুনা লৈহৌরগনি। শিবশাহীর বাবাসাহেব পুরন্দরে অসি হৈ-শিংবা, লৌশিং লৈবা অমসুং ভারতকী পুৱারীগী মরমদা লৌশিং য়াম্না লৈবা মীশক অমনি। চহি কয়াগী মমাংদা মহাক্কা লোয়ননা য়াম্না কুপ্না ৱারী শাবা ফংজখিবা অদু ঐহাক্কী লাইবক ফবনি। থা খরগী মমাংদা মহাক্কী চহি চামা শুবগী থৌরমদা ঐহাক্না ৱা ঙাংখি। শিবশাহীর বাবাসাহেব পুরন্দরে অসি মহাক্না তৌরম্বা শীংথানীংঙাই ওইবা থবকশিং অদুনা মরম ওইরগা হিংদুনা লৈহৌরগনি। অৱাবা পুংফম অসিদা মহাক্কী ইমুং-মনুং অমদি মহাকপু নুংশিংজবা মশিং লাকঙমদ্রবা মীওই কয়াগী অৱাবদা শরুক য়াজরি। ওম শন্তি।”
প্রধান মন্ত্রী অমসুং ফ্রান্সকী রাস্ত্রপতিগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ফ্রান্সকী রাস্ত্রপতি ইমানুয়েল মেক্রোনগা তেলেফোন্দা ৱারী শানখ্রে। প্রধান মন্ত্রীনা হৌজিক চত্থরিবা লাইচৎ কোবিদ-১৯দা লৈখিদ্রবশিংগীদমক রাস্ত্রপতি মেক্রোনদা মহাক্কী ওইবা অৱাবা ফোংদোকখি। লুচিংবশিংনা ক্রাইসিস ইসিগী দোমেস্তিক অমসুং ইন্তরনেস্নেল এস্পেক্তশিংদা খন্ন-নৈনখি অমদি হৌজিক ওইরিবা ফিভম অসিদা গ্লোবেল কোলাবোরেসন অমসুং সোলিদরিতীগী মরুওইবা অদু খংমিন্নখি। মখোয়না লৈবাক অনিমক্কী এক্সপার্ত তিমশিংনা ভাইরস অসি শন্দোরকপা থিংনবা খোংথাংদা ইনফোর্মেশন অমদি ত্রিৎমেন্ত অমসুং ভেক্সিন্দা রিসর্স শেয়ার তৌনবদা য়ানবা পুরকখি। ফ্রান্সকী রাস্ত্রপতিনা প্রধান মন্ত্রীগী মীৎয়েংদা য়াম্না কন্না য়ানিংবা ফোংদোকখি মদুদি কোবিদ-১৯গী ক্রাইসিস অসি মোদর্ন হিস্তরীদা তর্নিং পোইন্ত অমনি, অমদি মালেমদা গ্লোবেলাইজেসনগী অনৌবা হ্যুমেন-সেন্ত্রিক কনসেপ্ত অমা শেম্ননবা তঞ্জা অমা পীরি। লুচিংবশিংনা মীওইবা জাতিদা মপুং ফানা মমি তারিবা ক্লাইমেৎ চেঞ্জগুম্বা অতোপ্পা মালেমগী শিংনরিবশিংদা মীৎয়েং মাংদনবগী মরুওইবা অদু খংমিন্নখি। মখোয়না হৌজিক-হৌজিক্কী ক্রাইসিস মনুং অসিদা আফ্রিকা য়াওনা চাউখৎত্রিবা লৈবাকশিংগী দরকার ওইবশিংদা অখন্নবা মীৎয়েং চংবগী মরুওইবদসু অকনবা ৱাফম থমখি। রাস্ত্রপতি মেক্রোন্না প্রধান মন্ত্রীগী ৱাফম্বু তরাম্না ওকখি মদুদি যোগ প্রেক্তিস তৌবনা লাইচৎ অসিনা মরম ওইদুনা মখোয়-মখোয়গী য়ুমশিংদা নৈশিন্দুনা লৈরিবা মীওইশিংগীদমক পুক্নিং অমসুং হকচাং য়াইফনবা উপায় অমা পীরি। যোগনা হৌজিক ওইরিবা হেল্থ ক্রাইসিস মনুংদা ফ্রান্সতা অনৌবা প্রেক্তিস্নরশিং মায় পাক্লি হায়বা মহাক্না কনফার্ম তৌখি। লুচিংবা অনিমক্না য়ানবা পুরকখি মদুদি ভারত-ফ্রান্স পার্তনশিপনা হৌজিক ওইরিবা অরুবা মতম অসিদা হ্যুমেসেন্ত্রিক সোলিদরিতীগী স্পিরিৎ অমা খুমাং চাওশিলহনবদা থৌদাং লৌগনি।
মন্ত্রীমন্দলনা ভারত অমসুং ফিজিগী মরক্তা রিন্যুএবল ইনর্জীদা এম ও য়ু অমা চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফিজিগী মরক্তা রিন্যুএবল ইনর্জীদা মতেং পীননবা মেমোরেন্দম ওফ অন্দর্সতেন্দিং (এম ও য়ু) অমা চৎনহনবদা অয়াবা পীখ্রে । এম ও য়ু অসি ফিজিগী সুবাদা ইং ২০১৭কী মে ২৪দা খুৎয়েক পীনখিবনি । নাকল অনিমক্না তেক্নিকেল বাইলেতরেল কোওপরেসন পুক্নিং থৌগৎনবা অমসুং প্রমোত তৌনবা কোওপরেতিব ইনস্তিত্যুস্নেল রিলেসনশিপ অমা লিংখৎনবা মীৎয়েং থম্লি । রিভ্যু, মোনিতর অমসুং কোওপরেসনগী লমশিংদা মরি লৈনবা ৱাফমশিং খন্ননবা জোইন্ত ৱার্কিং গ্রুপ অমা লিংখৎনবা এম ও য়ু অসিনা মীৎয়েং থম্লি । মসিনা এক্সপার্তিজ অমসুং ইনফোর্মেশনগী নেতৱার্কিং একচেঞ্জ তৌবা ফংহল্লগনি । মেমোরেন্দম ওফ অন্দর্সতেন্দিং অসিনা লৈবাক অনিগী মরক্তা বাইলেতরেল কোওপরেসন হেঙ্গৎহনবদা মতেং ওইরগনি ।
মথং চয়োলদা স্পেনদা পাংথোক্কদৌরিবা য়ু.এন. ক্লাইমেত চেঞ্জ কনফরেন্সতা ভারতনা থমগদবা ৱাফম মন্ত্রীমন্দলনা অয়াবা পীরে

২০১৯গী দিসেম্বর ২-১৩ ফাওবা স্পেনগী মাদ্রিদ (চিলীনা প্রসিদেন্ত ওইদুনা)তা পাংথোক্কদৌরিবা য়ুনাইতেদ নেসন্স ফ্রেমৱার্ক কনভেন্সন ওন ক্লাইমেত চেঞ্জ (য়ু.এন.এফ.সি.সি.সি.)গী ২৫শুবা কনফরেন্স ওন পার্তিজ (সি.ও.পি.)দা ভারতনা তক্নগদবা ৱাফমশিং প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। ভারতকী মীহুৎ কাংবু অদু ইনভাইরনমেন্ত, ফোরেস্ত অমসুং ক্লাইমেত চেঞ্জগী মন্ত্রী প্রকাস জাবদেকরনা লুচিংগনি। কিয়োতো প্রোতোগোলগী মখাদা লৈবাকশিং প্রি-২০২০ মতমদগী পেরিস এগ্রিমেন্তগী মখাদা পোস্ত-২০২০দা হোংনবা থৌরাং তৌনবগীদমক কোপ ২৫ অসি য়াম্না মরুওইবা মীফম অমনি। ভারতনা থমগদৌরিবা ৱাফমশিং অসি য়ু.এন.এফ.সি.সি.সি.গী প্রোবিজনশিং অমসুং পেরিস এগ্রিমেন্তকী ৱাখল্লোনশিংদা য়ুম্ফম ওইগনি। ক্লাইমেত চেঞ্জগী মতাংদা ভারতনা মাংজিল থারিবা অসি মালেম্না খঙলে। প্রধান মন্ত্রী নরেন্দ্র মোদীগী লমজিং মখাদা অইং-অশাগী খল হোংলকপা থেংননবা ভারত সরকারনা থবক কয়া পায়খৎলে। হন্দক য়ু.এন. সেক্রেতরী জেনরেলনা কৌখিবা ক্লাইমেত এক্সন সমিৎতা ভারতনা রেন্যুএবল ইনর্জী ৪৫০ গিগাৱাত পুথোক্নবা পান্দম অদু প্রধান মন্ত্রী মোদীনা লাউথোকখি। ইন্তর্নেস্নেল সোলর এলাইন্স (আই.এস.এ.)গী খুৎথাংদা সোলর ইনর্জী পুথোকপা হেনগৎহন্নবা ভারতনা মালেমদা মাংজিল থারি। আই.এস.এ.গী মথক্ত, ক্লাইমেতকী মতাংদা ভারতনা অনৌবা থবক অসি হৌদোক্লে। মসিদা কোলিয়েসন ফোর দিজাস্তর রিসিলেন্ত ইনফ্রাস্ত্রকচর শেমগৎতুনা ক্লাইমেত অমসুং দিজাস্তর রিসিলেন্ত ইনফ্রাস্ত্রকচরগী মতাংদা লৌশিং পীথোক পীশিন তৌনগনি অমসুং ভারত অমসুং সুইদেন্না ‘লিদরসিপ গ্রুপ ফোর ইন্দস্ত্রী ত্রাঞ্জিসন’ পুন্না হৌদোক্লে অমসুং মসিনা কার্বোন য়াম্না থাদোক্তবা অমসুং অনৌবা তেক্নোলোজীগী লমদা মতেং পীনবা হেনগৎহনগনি। ভারতনা অচৌবা থবক কয়া পায়খৎলি অমসুং অচৌবা থবকশিং পায়খৎপদা চাউখৎলবা লৈবাকশিংনা মতেং পাংনবা তকশিল্লি অমসুং ক্লাইমেতকী থবকশিংগীদমক ২০২০ ফাওবদা চহিদা য়ু.এস. দোল্লর বিল্লিয়ন ১০০ খোমগৎনবগী থবক পাংথোক্নবা তকশিল্লি অমসুং লৈবাকশিংদা মখোয়না মতেং পাংবা হেনগৎহন্নবা ৱাফম য়াওরি। পুম্নমক অসিগী মথক্তা, অফবা মওংদা ৱারী শানবা অমসুং লৈবাক অসিগী মতম কুইনা চৎনগদবা চাউখৎ-থৌরাংগী থবকশিং ঙাকশেনবগী থবক পায়খৎনবা ভারতনা মিৎয়েং থম্লি।
পি.এম.না মে ১৪দা পি.এম.-কিসানগী মখাদা শেলথুমগী বেনিফিতগী ৮শুবা ইন্সতোলমেন্ত থাদোক্কনি

প্রধান মন্ত্রী শ্রী নরেন্দ্র মোদীনা মে ১৪গী অয়ুক পুং ১১ তাবা মতমদা ভিদিও কন্ফরেন্সিংগী খুত্থাঙদা প্রধান মন্ত্রী কিসান সম্মান নিধি (পি.এম.-কিসান)গী মখাদা শেলথুমগী বেনিফিতকী ৮শুবা ইন্সতোলমেন্ত থাদোক্কদৌরি‍। মসিনা লৌমী ইমুং করোর ৯.৫ হেনবদা লুপা করোর ১৯,০০০ হেনবগী শেন্ফম ত্রান্সফর তৌবা ঙমহল্লগনি‍। থৌরম অদুদা প্রধান মন্ত্রীনা লৌমী বিনিফিসিয়রীশিংগসু ৱারী-ৱাতায় শানগনি‍। থৌরমদুদা কেন্দ্রগী লৌউ-শিংউগী মন্ত্রীসু শরুক য়াগনি‍। পি.এম.-কিসানগী মরমদা পি.এম.-কিসান স্কিমগী মখাদা, চহীদা লুপা ৬০০০গী শেলথুমগী বেনিফিত মতেং ফংবদা মতিক চারবা লৌমী ইমুং অমদা থা ৪-৪গী মান্নবা মতমদা লুপা ২০০০গী ইন্সতোলমেন্ত অহুম থোক্না পীগবদনি‍। শেনফম অসি কান্নবা ফংগদৌরিবা লৌমীশিংগী বেঙ্ক একাউন্ততা হকথেংননা থাজিনবনি‍। স্কিম অসিনা হৌজিক ফাওবদা লুপা করোর লাখ ১.১৫ হেনবগী সম্মান রাসি লৌমী ইমুংশিংদা ফংহনখ্রে‍।
এ.এস.এস.ও.সি.ঐচ.এ.এম.গী চহী ১০০ শুরকপগী হৌদোকপগী থৌরমদা প্রধান মন্ত্রীনা ৱা ঙাংখ্রে

প্রধান মন্ত্রী শ্রী নরেন্দ্র মোদীনা হায়খ্রে মদুদি দোল্লর ত্রিলিয়ন ৫গী ইকোনোমী ফংনবা পান্দম অসি ফংবা ঙমগনি। ঙসি নই দিল্লীদা মহাক্না এ.এস.এস.ও.সি.ঐচ.এ.এম.গী চহী ১০০ শুরকপগী হৌদোকপগী থৌরমদা শরুক য়াখি। কোর্পোরেত ৱার্ল্দ, দিপ্লোমেতশিং অমসুং অতোপ্পা কয়াগী লুচিংবশিং তিনখিবা অদুদা ৱা ঙাংলদুনা প্রধান মন্ত্রীনা হায়খি মদুদি ভারতপু দোল্লর ত্রিলিয়ন ৫গী ইকোনোমী অমা ওইহন্নবা ৱারেপ অসি খুদক্তা লৌখিবা নত্তে। মহাক্না হায়খি মদুদি হৌখিবা চহী মঙাগী মনুংদা লৈবাক অসিনা মশামকপু অদুক্কী মতিক মতিক চাহল্লে মদুদি মশামক্না পান্দম থম্বতা নত্তনা মায়কৈ অদোমদা হোৎনবসু ঙমহল্লে। চহী মঙাগী মমাংদা ইকোনোমী অসি খুদোং থিনিঙাই ওইরুরে। ঐখোয়গী সরকারনা মসি লেপহনবতা নত্তনা ইকোনোমীদসু দিসিপ্লিন অমা পুরকখি। ঐখোয়না ইন্দিয়ান ইকোনোমীদা মরুওইবা অহোংবশিং পুরক্তুনা দিসিপ্লিন ওইবা মওং অমদা রুলশিং সেৎ তৌদুনা চত্থবা ঙমহল্লে। ঐখোয়না ইন্দস্ত্রীয়েল সেক্তরগী চহী তরাগী খুজিং কয়া লীরবা দিমান্দশিং মপুং ফাহল্লে অমসুং দোল্লর ত্রিলিয়ন ৫গী ইকোনোমীগী অচেৎপা য়ুমফম অমা শেমগৎলে। মহাক্না হায়খি মদুদি ঐখোয়না ইন্দিয়ান ইকোনোমীবু ফোর্মেলাইজেসন অমসুং মোদর্নাইজেসনগী অকনবা য়ুম্বী অনিদা শেমগৎলে। ঐখোয়না অহেনবা সেক্তর কয়া অমা ফোর্মেল ইকোনোমীগী হোরাইজনগী মনুংদা পুরক্নবা হোৎনরি। মসিগা লোয়ননা ঐখোয়না ঐখোয়গী ইকোনোমীবু খ্বাইদগী নৌবা তোক্নোলোজীগা লোয়ননা লিঙ্ক তৌরে মদুনা মোদর্নাইজেসনগী থৌওংদা খোংজেল য়াংশিলহল্লে। অনৌবা কম্পেনী অমা রেজিস্তার তৌবদা হপ্তা কয়া চংলম্বা অদুগী মহুৎ হৌজিক্তি পুংজা খরা খক্তমক চংলে। ওতোমেসন্না ঙমখৈ ৱাংমদা খোংজেল য়াংনা ত্রেদিং তৌবদা মতেং পাংলি। ইনফ্রাস্ত্রকচরগী হেন্না ফবা লিঙ্কিংনা হিথাংফমশিং অমসুং এয়ারপোর্তশিংদা তর্ন-এরাউন্দগী মতম হন্থহল্লে। মসি পুম্নমক অসি মোদর্ন ইকোনোমী অমগী খুদমনি। ঙসিদি ইন্দস্ত্রীবু তাবিবা, মখোয়গী দরকারওইবশিং খংবিবা অমসুং মখোয়গী সজেসনশিংদা সেন্সিতিব ওইবা অদুগুম্লবা সরকার অমা ঐখোয়না লৈরে। চেৎনা হোৎনরিবশিং অসিনা মরম ওইদুনা লৈবাক অসিনা ইজ ওফ দুইং বিজিনেসকী রেঙ্কিংদা থাক ৱাংনা চোংখৎপা ঙমগনি। তেক্স থীরিবশিং অমসুং ওথোরিতীগী মরক্তা হ্যুমেন ইন্তরফেস হন্থহন্নবগীদমক লৈবাক অসিদা ফেসলেস তেক্স এদমিনিস্ত্রেসন অমগী মায়কৈদা হোৎনরিবশিং অদুদসু প্রধান মন্ত্রীনা অকনবা ৱাফম থমখি। তেক্স সিস্তেমদা ত্রান্সপরেন্সী, ইফিসেন্সী অমসুং একাউন্তেবিলিতী পুরক্নবগীদমক্তা ঐখোয়না ফেসলেস তেক্স এদমিনিস্ত্রেসন অমগী মায়কৈদা চংশিল্লি হায়না মহাক্না হায়খি। লেবর রিফোর্মশিং পুক্নবগী মায়কৈদা হোৎনখিবশিং অদুগী মতাংদসু প্রধান মন্ত্রীনা ঙাংখি। বেঙ্কিং সেক্তরবু হেন্না ত্রান্সপরেন্ত ওইহন্নবা অমসুং শেন্দোং লৈহন্নবা পুমথুং থুংনা রিফোর্ম তৌরিবা অদুগী মতাংদসু মহাক্না ঙাংখি। মহাক্না হায়খি মদুদি পুম্নমক অসিগা লোয়ননা দোল্লর ত্রিলিয়ন ৫গী পান্দম অমগী মায়কৈদা ইকোনোমী অসি চংশিল্লি। পান্দম অসি ফংনবগীদমক সরকারনা ইনফ্রাস্ত্রকচর সেক্তরদা লুপা কোতি লাখ ১০০ অমসুং রুরেল সেক্তরদা অতোপ্পা কোতি লাখ ২৫ অমগা ইনভেস্ত তৌ
ইন্সতিত্যুৎ ওফ কোস্ত একাউন্তেন্তস ওফ ইন্দিয়া (আই.সি.ও.এ.আই.) অমসুং ইন্সতিত্যুৎ ওফ কম্পেনী সেক্রেতরিজ ওফ ইন্দিয়া (আই.সি.এস.আই.)না মপান লৈবাকশিং.লুপশিংগা খুৎয়েক পীনখিবা মেমোরেন্দম ওফ অন্দরস্তেন্দিংশিং (এম.ও.য়ু.শিং) মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ইন্সতিত্যুৎ ওফ কোস্ত একাউন্তেন্তস ওফ ইন্দিয়া (আই.সি.ও.এ.আই.) অমসুং ইন্সতিত্যুৎ ওফ কম্পেনী সেক্রেতরিজ ওফ ইন্দিয়া (আই.সি.এস.আই.)না মপান লৈবাকশিং.লুপশিংগা খুৎয়েক পীনখিবা মেমোরেন্দম ওফ অন্দরস্তেন্দিংশিং (এম.ও.য়ু.শিং) এক্স-পোস্ত ফেক্তোগী অয়াবা পীখ্রে‍। ইন্সতিত্যুৎ ওফ কোস্ত একাউন্তেন্তস ওফ ইন্দিয়া (আই.সি.ও.এ.আই.) অমসুং ইন্সতিত্যুৎ ওফ কম্পেনী সেক্রেতরিজ ওফ ইন্দিয়া (আই.সি.এস.আই.) অনিনা মপান লমগী লুপশিং মমিং ওইনা ইন্সতিত্যুৎ ওফ পব্লিক একাউন্তেন্তস (আই.পি.এ.), ওস্ত্রেলিয়া, চার্তর্দ ইন্সতিত্যুৎ ফোর সিক্যুরিতিজ এন্দ ইনভেস্তমেন্ত, য়ু.কে. (সি.আই.এস.আই.), চার্তর্দ ইন্সতিত্যুৎ ওফ পব্লিক ফাইনান্স এন্দ একাউন্তেন্সী (সি.আই.পি.এফ.এ.), য়ু.কে., ইন্সতিত্যুৎ ওফ সর্তিফাইদ মেনেজমেন্ত একাউন্তেন্তস, স্রি লঙ্কা অমসুং ইন্সতিত্যুৎ ওফ চার্তর্দ সেক্রেতরিজ এন্দ এদমিনিস্ত্রেতর্স (আই.সি.এস.এ.) য়ু.কে.গা এম.ও.য়ু.শিং খুৎয়েক পীনখিবনি‍। মেমোরেন্দম ময়াম অসিনা ক্বালিফিকেসনশিং অমগা অমগা শকখঙনবা অমদি ৱাখল লৌশিং, থেংনরকপা ৱাফমশিং তাথোক তাশিন, তৌনবা পুন্না পায়খৎমিন্নগদবা থৌওং কয়া পায়খৎনবা অমদি মখোয় মখোয়গী চুনবা লমশিংদা চহীগী মীফম/ ত্রেনিং প্রোগ্রামশিং/ ৱর্কসোপ, সেমিনার অমসুং অপুনবা থিজিন হুমজিনবগী প্রোজেক্তশিংদা পুন্না শরুক য়ামিন্নবগী মওংদা তেক্নিকেলগী ওইবা তেংবাংনবগী থবক পায়খৎমিন্ননবা ৱাফম থম্লি‍। শাফু: খুৎয়েক পীনখিবা এম.ও.য়ু.শিং অসিনা কান্নবা ফংমিন্নগদৌরিবা লৈবাকশিংগী মরক্তা ইকুইতী, পব্লিক একাউন্তেবিলিতী অমসুং ইনোভেসনগী লমদা থম্লিবা পান্দমশিং খুমাঙ চাওশিলহনবদা মতেং ওইগনি‍। নুংগী ৱাফম: ইন্সতিত্যুৎ ওফ কোস্ত একাউন্তেন্তস ওফ ইন্দিয়া (আই.সি.ও.এ.আই.) অসি পার্লিয়ামেন্তগী অখন্নবা এক্ত অমা ওইরিবা, দি কোস্ত এন্দ ৱর্ক্স একাউন্তেন্তস এক্ত, ১৯৫৯গী মখাদা কোস্ত একাউন্তেন্সীগী শিন্ফম রিগুলেত তৌনবা স্তেতুতরী প্রোফেসনেল বোদী অমা ওইনা লিংখৎখিবনি‍। ইন্সতিত্যুৎ অসি কোস্ত একাউন্তেন্সীগী লমদা অখন্ননা স্পিসিএলাইজ তৌরবা ভারতকী অমত্তা ঙায়রবা শকখঙলবা স্তেতুতরী প্রোফেসনেল ওর্গনাইজেসন অমসুং লাইসেন্সিং বোদীনি‍। ইন্সতিত্যুৎ ওফ কম্পেনী সেক্রেতরিজ ওফ ইন্দিয়া (আই.সি.এস.আই.) অসি ভারতকী পার্লিয়ামেন্তকী এক্ত হায়বদি, দি কম্পেনী সেক্রেতরিজ এক্ত, ১৯৮০ (এক্ত নম্বর ৫৬ ওফ ১৯৮০)গী মখাদা ভারত্তা কম্পেনী সেক্রতরীগী শিন্ফম শেমগৎনবা অমদি রিগুলেত তৌনবা লিংখৎখিবা স্তেতুতরী বোদী অমনি‍।
হরিয়নাগী মনেথীদা অনৌবা এ আই আই এম এস অমা লিংখৎপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাগী ৱাফমশিং অসিদা অয়াবা পীরে: হরিয়নাগী রেবরী জিলাগী মনেথীদা লুপা ক্রোর ১২৯৯ চংনা ওল ইন্দিয়া ইন্সতিত্যুৎ ওফ মেদিকেল সাইন্সেস (এ আই আই এম এস) অমা লিংখৎপা অমসুং মথক্কী এ আই আই এম এস অসিগী দিরেক্তরগী পোস্ত অমা শেম্বা য়ারে, বেসিক পেনা লুপা ১,২৫,০০০(ফিক্স), মসিগী মথক্ত এন পি এ (অদুবু পে অমসুং এন পি এ অদু লুপা ২,৩৭,৫০০)দগী হেল্লোইদবনি। চাউরাকপা শক্তমশিং: অনৌবা এ আই আই এম এস অসিদা এম বি বি এসকী সিত ১০০ অমসুং বি এ সি (নর্সিং)গী সিত ৬০ লৈগনি। অনৌবা এ আই আই এম এস অসিদা সুপর স্পেসিয়েতী দিপার্তমেন্ত ১৫-২০ লৈগনি। অনৌবা এ আই আই এম এস অসিদা ফম্মুং ৭৫০ রোম লৈগনি। হৌজিক থবক তৌরিবা এ আই আই এম এসগী দেতা মতুংইন্না, অনৌবা এ আই আই এম এস অসিনা নোংমদা ও পি দি অনাবা ১৫০০ অমসুং থা অমদা আই পি দি অনাবা ১০০০ লায়েংবা ঙমগনি। অকুপ্পশিং: অনৌবা এ আই আই এম লিংখৎপা অসিদা হোস্পিতাল শাবা, মেদিকেল অমসুং নর্সিং কোর্সশিংগী তিচিং ব্লোকশিং শাবা, লৈনবা য়ুমশিং শাবা, মরি লৈনবা খুদোংচাবশিং শেমগৎপগী থবকশিং ন্যু দিল্লীগী এ আই আই এম এসগী মওংদা শেমগৎকনি অমসুং পি এম এস এস ৱাইগী অহানবা ফেজগী মখাদা অনৌবা এ আই আই এম এস তরুক লিংখৎকনি। অনৌবা এ আই আই এম এস লিংখৎপগী পান্দমদি লমদম অদুদা অফবা মখলগী লায়েংবা, মেদিকেল এজুকেসন, নর্সিং এজুকেসন অমসুং রিসর্সকী খুদোংচাবা ফংহনবনি। ইন্সতিত্যুৎ অসিদা ফম্মুং ৭৫০ লৈবা হোস্পিতাল অমা লৈগনি অমসুং মসিদা ইমর্জেন্সী/ত্রোমা ফম্মুংশিং, অয়ুশ ফম্মুংশিং, লনাই ফম্মুংশিং, আই সি য়ু, স্পেসিয়েতী অমসুং সুরপ স্পেসিয়েতী ফম্মুংশিং য়াওগনি। মসিগী মথক্ত, মেদিকেল কোলেজ অমা, অয়ুস ব্লোক অমা, ওদিওতোরিয়ম, অহিং লেকফম, গেস্ত হাউস, হোস্তেল অমসুং লৈনবা য়ুমশিং য়াওগনি। হায়রিবা ইন্সতিত্যুৎশিং অসিগী চংগদবা শেনফমশিং হেল্থ এন্দ ফেমিলী ৱেলফিয়র মিনিস্ত্রীগী পি এম এস এস ৱাইগী প্লান বজেৎতগী গ্রান্ত-ইন-এদ ওইনা পীগনি। কান্নবশিং: অনৌবা এ আই আই এম এস লিংখৎপা অসিনা হেল্থ এজুকেসন অমসুং ত্রেনিংগী লমদা অওনবা পুরক্তুনা লমদম অসিদা হেল্থ কেয়র প্রোফেস্নেলশিং ৱাৎলিবা অসি মেনখৎপা ঙম্লগনি। অনৌবা এ আই আই এম এস লিংখৎপা অসিনা লমদম অসিদা দোক্তর অমসুং হেল্থ কেয়র প্রোফেস্নেল মশিং য়াম্না পুথোক্তুনা মীয়ামদা অফবা মগুন লৈবা অনা-লায়েংগী খুদোংচাবশিং ফংহনগনি। লোয়ননা প্রাইমরী অমসুং সেকেন্দরী থাক্কী ইন্সতিত্যুৎশিংদা নেস্নেল হেল্থ মিসনগী মখাদা দোক্তর কয়া লৈহনবা ঙম্লগনি। অনৌবা এ আই আই এম এস অসিগী চংগদবা শেনফমশিং কেন্দ্র সরকারনা পুথো্ক্কনি। থবক ফংহনবা: অনৌবা এ আই আই এম এস লিংখৎপদা তোঙান-তোঙানবা ফেকলতী অমসুং নন-ফেকলতী পোস্তশিংদা চাউরাক্না মীওই ৩০০০ রোম থবক পীবা ঙমগনি। মসিগী মথক্ত, অনৌবা এ আই আই এম এসগী অকোইবদা দুকানশিং অমসুং কেন্তিনশিং হাংদোকপগী খুদোংচাবা ফংহনগনি। অনৌবা এ আই আই এম এসগী বিল্দিংশিং শাগৎলকপা মতমদা শিন্মী কয়া থবক মরাং কাইনা পীবা ঙমগনি। নুংগী ৱারোল: লৈবাক অসিগী মফম কয়াদা অৱাংবা থাক্কী অনা-লায়েংগী খুদোংচাবশিং থোং মান্ননা ফংদবগী খুদোংচাদবশিং মায়োক্নরিবা অসি কোকহন্নবা প্রধান মন্ত্রী শ্বাস্থ্য সুরকশা য়োজনানা রাজ্যশিংদা মগুন লৈবা মেদিকেল এজুকেসনগী খুদোংচাবশিং হেন্না লৈহন্নবা পান্দম থম্লি। ২০১৯-২০গী মরক্কী বজেৎতা হরিয়নাদা অনৌবা এ আই আই এম এস অমা লিংখৎনবা ফাইনান্স মিনিস্তরনা লাউথোকখিবনি। অনৌবা এ আই আই এম এস অসি শাবদা চংগদবা শেনফমশিং কেন্দ্র সরকারনা পুথো্ক্কনি।
জপানগী প্রধানমন্ত্রীগী ভারত খোংচৎ মনুংদা খুৎয়েক পিনখিবা এমওয়ুশিং/ এগ্রিমেন্তশিগী পরিং (সেপ্তেম্বর ১৪, ২০১৭)

H. সাইন্স অমসুং তেক্নোলোজী ৮ থিওরিতিকেল অমসুং এণ্ড মেথমেতিকেল সাইন্স প্রোগ্রাম (আইতিঐছইএমএস), রিকেন অমসুং নেস্নেল সেন্তর ফোর বাইওলোজিকেল সাইন্সেস (সাইমন্স-এনসিবিএস)কী মরক্তা ইন্তরনেস্নেল জোইন্ত একচেঞ্জ প্রোগ্রামগীদমক এগ্রিমেন্ত থিওরিতিকেল বাইওলোজিগী লমদা কোলাবোরেত তৌনবা লৈবাক অনিমক্তগী তেলেন্তেদ য়ং সাইন্তিস্তশিং ণশক খংদোক্নবা অমসুং থৌগৎনবা জোইন্ত একচেঞ্জ প্রোগ্রাম অমা লিংখৎপা ৯ নেস্নেল ইন্সতিট্যুত ওফ এদভান্স ইন্দস্ত্রীয়েল সাইন্স অমসুং তেক্নোলোজী (এআইএসতি), জপান অমসুং দিপার্তমেন্ত ওফ বাইওতেক্নোলোজি (দিবিতি)গী মরক্তা জোইন্ত রিসার্স কন্ত্রেক্ত ইন্সতিট্যুসনশিং অমসুং লৈবাক অনিমক্তা সাইন্স অমসুং তেক্নোলোজী প্রমোত তৌনবাগী পান্দমদা এআইএসতি, জপান্দা “দিবিতি–এআইএসতি ইন্তরনেস্নেল সেন্তর ফোর ত্রান্সলেসিওনেল এণ্ড এনভাইরোনমেন্তেল রিসার্স (দিএআইসিইএনতিইআর)” কৌবা ইন্তরনেস্নেল সেন্তর অমা পুন্না রিসার্স অমসুং ইন্তাব্লিস কনিদক্ত তৌবা ১০ দিবিতি অমসুং নেস্নেল ইন্সতিট্যুত ওফ এদভান্স সাইন্স অমসুং তেক্নোলোজী (এআইএসতি)কী মরক্তা এমওয়ু লাইফ সাইন্স অমসুং বাইওতেক্নোলোজীগী লমদা দিবিতি রিসার্স ইন্সতিট্যুতস অমসুং এআইএসতিগী মরক্তা রিসার্স কোলাবোরেসন প্রমোত তৌবা I. স্পোর্তস ১১ লক্ষমিবাই নেস্নেল ইন্সতিট্যুত ওফ ফিজিকেল ইদুকেসন (এলএনআইপিই) অমসুং নিপ্পোন স্পোর্তস সাইন্স য়ুনিবর্সিতী, জপান (এনএসএসয়ু)গী মরক্তা ইন্তরনেস্নেল একাদেমিক এণ্ড স্পোর্তস একচেঞ্জতা এমওয়ু লক্ষমিবাই নেস্নেল ইন্সতিট্যুত ওফ ফিজিকেল ইদুকেসন, ইন্দিয়া অমসুং নিপ্পোন স্পোর্তস সাইন্স য়ুনিবর্সিতী, জপানগী মরক্তা ইন্তরনেস্নেল এদুকেসন কোওপরেসন অমসুং একচেঞ্জেস লাইথোকহন্নবা অমসুং চেৎশিনহন্নবা ১২ স্পোর্তস ওথোরিতী ওফ ইন্দিয়া অমসুং নিপ্পোন স্পোর্তস সাইন্স য়ুনিবর্সিতী, জপান (এনএসএসয়ু)গী মরক্তা ইন্তরনেস্নেল একাদেমিক অমসুং স্পোর্তস একচেঞ্জদা এমওয়ু স্পোর্তস ওথোরিতী ওফ ইন্দিয়া অমসুং নিপ্পোন স্পোর্তস সাইন্স য়ুনিবর্সিতী, জপানগী মরক্তা ইন্তরনেস্নেল এদুকেসন কোওপরেসন অমসুং একচেঞ্জেস লাইথোকহনবা অমসুং চেৎশিনহনবা ১৩ লক্ষমিবাই নেস্নেল ইন্সতিট্যুত ওফ ফিজিকেল ইদুকেসন (এলএনআইপিই) অমসুং য়ুনিবর্সিতী ওফ সুকুবা, জপানগী মরক্তা লেত্তর ওফ ইন্তেন্ত লক্ষমিবাই নেস্নেল ইন্সতিট্যুত ওফ ফিজিকেল ইদুকেসন অমসুং য়ুনিবর্সিতী ওফ সুকুবা, জপানগী মরক্তা স্ত্রেতেজিক কোলাবোরেসন, জোইন্ত রিসার্স প্রোগ্রাম অমসুং একচেঞ্জেস হেঙগৎহনবা ১৪ স্পোর্তস ওথোরিতী ওফ ইন্দিয়া অমসুং য়ুনিবর্সিতী ওফ সুকুবা, জপানগী মরক্তা লেত্তর ওফ ইন্তেন্ত য়ুনিবর্সিতী ওফ সুকুবা, জপান অমসুং স্পোর্তস ওথোরিতী ওফ ইন্দিয়াগী মরক্তা স্ত্রেতেজিক কোলাবোরেসন, জোইন্ত রিসার্স প্রোগ্রাম অমসুং একচেঞ্জেস হেঙগৎহনবা J. একাদেমিক্স/থিঙ্ক তেঙ্ক ১৫ রিসার্সকা মরি লৈনবা এক্তিবিতীশিংদা কোওপরেসনগী প্রমোসনগীদমক আরআইএস অমসুং আইদিই-জেত্রোগী মরক্তা এমওয়ু রিসার্স ফাইন্দিংশিংগী দিজসেমিনেসনগী রিসার্স অমসুং ইফেক্তিবনেসকীকেপাসিতী হেঙ্গৎহন্নবা আরআইএস অমসুং আইদিই–জেত্রোগী মরক্তা ইন্সতিট্যুস্নেল কোওপরেসন প্রমোত তৌবা